Logan (film, 2017)
Logan je američki science fiction film snimljen 2017. godine u režiji Jamesa Mangolda. Predstavlja nastavak filma Wolverine, odnosno završni dio trilogije temeljene na istoimenom liku iz stripa X-Men u izdanju Marvel Comicsa. Radnja je velikim dijelom inspirirana stripom Old Man Logan Marka Millara te smještena u 2029. godinu, odnosno svijet u kome se mutanti obdareni nadljudskim moćima prestaju rađati, odnosno gube svoje mući. Hugh Jackman ponavlja naslovnu ulogu mutanta, koji se suočava sa starošću, kao i teškom bolešću svog mentora Profesora Xaviera (koga tumači Patrick Stewart), ali je svejedno prisiljen štititi mladu mutanticu Lauru (koju tumači Daphne Keen). Logan je bio premijerno prikazan na Berlinskom filmskom festivalu gdje je odmah izazvao pažnju stilom i sadržajem koji je odbacivao tadašnje hollywoodske konvencije o visokobudžetnim superherojskim filmovima, a što se odrazilo kroz izuzetno mračan ton kao i eksplicitnost nasilja. Logan je doživio vrlo dobar komercijalni uspjeh, ali je posebno oduševio kritičare, koji su ga proglasili jednim od najboljih superherojskih filmova i najboljim filmom o X-Menima.

Uloge

Izvori

Vanjske veze
 
 
 
 
 
 

Američki filmovi
SF-filmovi
Akcije (filmovi)
Pustolovni filmovi
Dramski filmovi
Filmovi potjere
Distopijski filmovi
Filmovi ceste
Filmovi o X-Menima